Gert Kiiler

Gert Kiiler (sündinud 22. aprillil 1974) on eesti ajakirjanik ja stsenarist.

Ta on lõpetanud 1997. aastal Viljandi Kultuurikolledži näitlejana (1. lend)TÜ VKA etenduskunstide vilistlased. Tartu Ülikooli Viljandi kultuuriakadeemia veebisait. ja töötanud seejärel aasta Ugalas inspitsiendina. Ta on kirjutanud koos Valner Valmega lastenäidendi „Appi, korupid!” (1998), millest sai Ugala teatri jõululavastus. 

Ta on olnud Viljandi maakonnalehe Sakala ajakirjanik ja toimetab Sakalas "Liba Sakala" huumorinurka.Üllar Priks. Isikliku ajamasinaga kirglik kollektsionäär naerutab rahvast. Sakala, 14. veebruar 2015.

Ta on olnud Eesti Televisioon huumorisarja „Teeveejahutaja” kaasstsenarist (2003–2004, koos Silver Alevi või Toomas Valsbergi ja Tiia Selliga) ning sarjade "Hajameelselt abielus" (2005–2007, koos Villu Kanguri ja Margus Konnulaga) ja "Pehmed ja karvased" (2004–2013, koos Toomas Kalli ja Urmas Lennukiga) kaasstsenarist. Koos Elo Seliranna ja Silvia Soroga kirjutas ta alates 2013. aastast kümmekonna aasta jooksul ETV lastesaate "Lastetuba" stsenaariumi.Gert Kiiler andis välja oma esimese lasteraamatu ERR Kultuur, 19.10.2023. Koos Villu Kanguriga on ta olnud telesarja "ENSV" stsenarist. 

2021. aastal ilmus tema huumoritekstide kogumik "ENSV ja "ENSV": muie näol vaade telesarja telgitagustesse" (Tammerraamat), 2022. aastal kriminaalromaan "Eranuhke ei armasta keegi" (Postimehe Kirjastus), 2023. aastal lasteraamat "Kass, kes ei osanud nurruda" (Tänapäev, kaheksa lugu) ja 2024. aastal kriminaalromaan "Saatus koosneb juhustest" (Postimehe Kirjastus).

Tunnustus
 2018 Oskar Lutsu huumoripreemia

Isiklikku
Tema isa Ülo Kiiler (1942–2010) oli humorist.

Viited

Kategooria:Viljandi maakonna ajakirjanikud
Kategooria:Eesti stsenaristid
Kategooria:Ugala
Kategooria:Viljandi Maagümnaasiumi vilistlased
Kategooria:Tartu Ülikooli Viljandi kultuuriakadeemia vilistlased
Kategooria:Sündinud 1974